CELEX: 32015D2277
Language: et
Date: 2015-12-02 00:00:00
Title: Komisjoni rakendusotsus (EL) 2015/2277, 2. detsember 2015, millega komisjon kiidab heaks nõukogu määruse (EÜ) nr 1224/2009 artikli 109 lõike 8 kohased riiklikud kavad kontrollisüsteemi rakendamiseks (teatavaks tehtud numbri C(2015) 8830 all)

8.12.2015   
            
            
               ET
            
            
               Euroopa Liidu Teataja
            
            
               L 322/53
            
         KOMISJONI RAKENDUSOTSUS (EL) 2015/2277,
   2. detsember 2015,
   millega komisjon kiidab heaks nõukogu määruse (EÜ) nr 1224/2009 artikli 109 lõike 8 kohased riiklikud kavad kontrollisüsteemi rakendamiseks
   
      
         (teatavaks tehtud numbri C(2015) 8830 all)
      
   
   (Ainult kreeka- ja horvaadikeelne tekst on autentsed)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. novembri 2009. aasta määrust (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006, (1) eriti selle artikli 109 lõiget 8,
   võttes arvesse, et liikmesriigid on esitanud kontrollisüsteemi rakendamiseks koostatud riiklikud kavad
   ning arvestades järgmist:
   
               (1)
            
            
               Vastavalt määruse (EÜ) nr 1224/2009 artikli 109 lõikele 8 kehtestavad liikmesriigid kontrollisüsteemi rakendamiseks riikliku kava, mis võimaldab neil seada kontrolli ja ristkontrolli prioriteete ning võtta seejärel vasturääkivuste korral riskijuhtimisel põhinevaid järelmeetmeid.
            
         
               (2)
            
            
               Komisjonile on heakskiidu saamiseks esitatud Kreeka Vabariigi ja Horvaatia Vabariigi riiklik kava. Need kavad on kooskõlas määruse (EÜ) nr 1224/2009 artikliga 109 ja komisjoni rakendusmääruse (EL) nr 404/2011 (2) artiklitega 143–145. Seepärast tuleks need heaks kiita.
            
         
               (3)
            
            
               Käesolev otsus on heakskiitev otsus määruse (EÜ) nr 1224/2009 artikli 109 lõike 8 tähenduses.
            
         
               (4)
            
            
               Komisjon jälgib riiklike kavade kohaldamist, pidades silmas nende tõhusat toimimist. Kui komisjoni leiab määruse (EÜ) nr 1224/2009 jaotise X kohaselt tehtud kontrolli, inspekteerimise ja auditeerimise tulemuste põhjal, et riiklikes kontrollikavades on vaja teha muudatusi, peaksid liikmesriigid oma kava vastavalt muutma,
            
         ON VASTU VÕTNUD KÄESOLEVA OTSUSE:
   Artikkel 1
   1.   Kiidetakse heaks Kreeka Vabariigi ja Horvaatia Vabariigi määruse (EÜ) nr 1224/2009 artikli 109 lõike 8 kohased riiklikud kavad kontrollisüsteemi rakendamiseks.
   2.   Kui komisjon leiab määruse (EÜ) nr 1224/2009 jaotise X kohaselt tehtud kontrolli, inspekteerimise ja auditeerimise tulemuste põhjal, et lõike 1 kohaselt heakskiidetud kontrollikavad ei taga määruse (EÜ) nr 1224/2009 artiklis 109 sätestatud kohustuste tõhusat täitmist liikmesriikide poolt, võib ta pärast asjaomase liikmesriigiga konsulteerimist nõuda asjaomase kava muutmist.
   3.   Liikmesriigid muudavad oma kontrollikavasid vastavalt komisjoni nõudele kooskõlas lõikega 2.
   Artikkel 2
   Käesolev otsus on adresseeritud Kreeka Vabariigile ja Horvaatia Vabariigile.
   
      Brüssel, 2. detsember 2015
      
         
            Komisjoni nimel
         
         
            presidendi eest
         
         
            merendus- ja kalandusasjade peadirektor
         
         João AGUIAR MACHADO
      
   
   
      (1)  ELT L 343, 22.12.2009, lk 1.
   
      (2)  Komisjoni rakendusmäärus (EÜ) nr 404/2011, 8. aprill 2011, millega kehtestatakse nõukogu määruse (EÜ) nr 1224/2009 (millega luuakse ühenduse kontrollisüsteem ühise kalanduspoliitika eeskirjade järgimise tagamiseks) üksikasjalikud rakenduseeskirjad (ELT L 112, 30.4.2011, lk 1).